[pic] | KUMMISSJONI TAL-KOMUNITAJIET EWROPEJ | Brussel 12.7.2006 KUMM(2006)375 finali 2003/0256(COD)2003/0257(COD) KOMUNIKAZZJONI MILL-KUMMISSJONI LILL-PARLAMENT EWROPEW skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-pożizzjoni komuni tal-Kunsill fuq l-adozzjoni ta’ Regolament tal-Parlament Ewropew u tal-Kunsill dwar ir-Reġistrazzjoni, l-Evalwazzjoni, l-Awtorizzazzjoni u r-Restrizzjoni tal-Kimiċi (REACH), li jistabbilixxi l-Aġenzija Ewropea għall-Kimiċi u li jemenda d-Direttiva 1999/45/EC; u d-Direttiva 67/548/KEE sabiex li jadattaha għar- Regolament (KC) Nru …/2006 (REACH) {SEG(2006)924} 2003/0256(COD)2003/0257(COD) KOMUNIKAZZJONI MILL-KUMMISSJONILILL-PARLAMENT EWROPEWskond it-tieni sub-paragrafu ta’ l-Artikolu 251 (2) tat-Trattat KEli jikkonċerna l-pożizzjoni komuni tal-Kunsill fuq l-adozzjoni ta’ Regolament tal-Parlament Ewropew u tal-Kunsill dwar ir-Reġistrazzjoni, l-Evalwazzjoni, l-Awtorizzazzjoni u r-Restrizzjoni tal-Kimiċi (REACH), li jistabbilixxi l-Aġenzija Ewropea għall-Kimiċi u li jemenda d-Direttiva 1999/45/EC; u d-Direttiva 67/548/KEE sabiex li jadattaha għar- Regolament (KC) Nru …/2006 (REACH) 1. IL-PROĊEDURA Il-proposta COM(2003)644 finali[1] kienet mibgħuta lill-Parlament Ewropew u lill-Kunsill fit-3 ta’ Novembru 2003 skond il-proċedura ta’ ko-deċiżjoni taħt l-Artikolu 95 tat-Trattat KE. Il-Kumitat Ekonomiku u Soċjali Ewropew ta l-opinjoni tiegħu 31.3.2004[2]. Il-Kumitat tar-Reġjuni ta l-opinjoni tiegħu 23.2.2005[3]. Il-Parlament Ewropew ta l-opinjoni tiegħu waqt l-ewwel qari fis-sessjoni 17.11.2005 . Il-Kunsill laħaq qbil politiku unanimu dwar Pożizzjoni Komuni 13.12.2005. Il-Kunsill adotta formalment il-Pożizzjoni Komuni 27.6.2006 . 2. L-AMBITU TAR-REGOLAMENT U TAD-DIRETTIVA L-għanijiet tar-Regolament REACH huma li jiżguraw livell għoli ta’ protezzjoni tas-saħħa u ta’ l-ambjent kif ukoll iċ-ċirkolazzjoni ħielsa ta’ sustanzi fis-suq intern filwaqt li jsaħħu l-kompetittività u l-innovazzjoni. L-għan tad-Direttiva huwa li jemenda 67/548/KEE skond il-bidliet għas-sistema preżenti tal-ġestjoni tas-sustanzi kimiċi introdotti minn REACH. 3. IL-KUMMENTI TAL-KUMMISSJONI 3.1. Kummenti ġenerali Fl-indirizz lill-Parlament immedjatament qabel l-adozzjoni ta’ l-Ewwel Qari tar-Regolament REACH, il-Kummissjoni ddikjarat li hija setgħet taċċetta totalment, parzjalment jew fil-prinċipju 169 emenda minn 430 emenda proposta mill-Parlament waqt l-ewwel qari[4]. Il-ħin limitat li kien hemm għall-qbil politiku fisser li l-Kummissjoni ma kinitx f’pożizzjoni li temenda formalment il-proposta tagħha fid-dawl ta’ l-Ewwel Qari. Madankollu, il-Kunsill kien infurmat bil-pożizzjoni tal-Kummissjoni fir-rigward ta’ l-emendi tal-Parlament u kien mitlub iqis l-emendi tal-Parlament waqt li jkun qed jasal għad-deċiżjoni tiegħu[5]. Numru ta’ bidliet ġew introdotti f’dik il-fażi li jirriflettu mill-qrib il-pożizzjoni tal-Parlament. Il-Kunsill qabel unanimament dwar il-Qbil Politiku tiegħu fuq iż-żewġ strumenti legiżlattivi fit-13 ta’ Diċembru 2005. Dan ġie wara negozjati intensivi fuq perjodu ta’ sentejn dwar firxa wiesa’ ta’ kwistjonijiet marbuta ma’ l-ambitu, ir-reġistrazzjoni, speċjalment il-kwistjoni ta’ volumi żgħar, is-sustanzi fl-artikoli, il-qsim tad-data, l-evalwazzjoni, inkluż rwol aktar b’saħħtu għall-Aġenzija tal-Kimiċi l-ġdida proposta u l-awtorizzazzjoni u r-restrizzjoni ta’ sustanzi perikolużi. L-aħħar, u l-aktar kwistjoni diffiċli li riedet tiġi solvuta fi ħdan il-Kunsill kienet tikkonċerna l-aspetti kollha ta’ l-awtorizzazzjoni tas-sustanzi li jqajmu tħassib kbir u s-sostituzzjoni. Fl-aħħar, l-Istati Membri kollha u l-Kummissjoni appoġġjaw il-proposta finali ta’ kompromess li kienet ġiet żviluppata, billi aċċettawha bħala bilanċ ġust bejn dawk ikkonċernati dwar il-ħtieġa li jingħata inkoraġġiment akbar għas-sostituzzjoni ta’ sustanzi perikolużi u lil dawk ikkonċernati bl-impatt fuq il-kompetittività u l-investiment fl-Ewropa. Tnejn mill-elementi prinċipali ta’ dan il-kompromess kienu: i) l-applikazzjonijiet għall-awtorizzazzjonijiet għandhom dejjem jinkludu analiżi ta’ alternattivi possibbli mir-reġistrant u ii) għas-sustanzi li jqajmu tħassib kbir ħafna li għalihom mhux possibbli li jiġu ddeterminati l-limiti siguri bil-metodi preżenti, għandha tkun prevista reviżjoni ta’ dawn il-metodi sa 12-il xahar wara d-dħul fis-seħħ tar-regolament ibbażata fuq il-ħidma fil-proġetti ta’ implimentazzjoni REACH[6]. Ir-riżultat nett huwa li madwar 90% mill-emendi tal-Parlament Ewropew għal REACH li l-Kummissjoni setgħet taċċetta totalment, parzjalment jew fil-prinċipju kienu inklużi fil-Pożizzjoni Komuni, b’għażla tal-kliem identiċi jew simili. Aktar minn hekk, il-Qbil Politiku jinkludi 43 emenda li l-Kummissjoni ma ddikkjaratx li setgħet taċċettahom. Aktar minn hekk, 38, inklużi 7 marbuta ma’ pollutanti organiċi persistenti, ta’ l-emendi fejn il-Kummissjoni rriservat il-pożizzjoni tagħha kienu inklużi wkoll. Fiċ-ċentru ta’ l-emendi tal-Parlament kien hemm pakkett ta’ kompromess dwar ir-reġistrazzjoni u r-reġistrazzjoni minn qabel, kollha aspetti li l-Kummissjoni qalet li setgħet tappoġġjahom. Minn 47 emenda li jikkostitwixxu dan il-pakkett, 37 huma inklużi fil-prinċipju, parzjalment jew totalment fil-Pożizzjoni Komuni. Il-Parlament adotta pakketti ta’ kompromess oħrajn, li minnhom 96 emenda huma inklużi fil-Pożizzjoni Komuni. Il-Kummissjoni tilqa’ l-adozzjoni tal-Pożizzjoni Komuni fl-27 ta’ Ġunju 2006 li tirrispondi għall-għanijiet li hija stabbiliet għal qbil li se jkun konsistenti ma’ l-għanijiet ta’ Liżbona fir-rigward tal-kompetittività ta’ l-industrija Ewropea u l-inkoraġġiment ta’ l-innovazzjoni, u li se jwassal għal titjib notevoli fis-saħħa u l-ambjent għal benefiċċju taċ-ċittadini Ewropej. Hija tikkunsidra li l-għanijiet prinċipali tal-proposta tagħha REACH[7] huma salvagwardati fil-Pożizzjoni Komuni, u għaldaqstant tappoġġja bis-sħiħ il-Pożizzjoni Komuni, kif indikat lill-Kunsill waqt is-sessjoni speċjali tiegħu tat-13 ta’ Diċembru 2005. Flimkien mal-qbil politiku dwar il-pożizzjoni komuni, il-Kummissjoni u l-Istati Membri għamlu numru ta’ dikjarazzjonijiet importanti. Bħala riflessjoni ta’ l-importanza ta’ Aġenzija Ewropea għall-Kimiki li tirrendi u l-bżonn li din issir operattiva bis-sħiħ qabel jidħlu fis-seħħ il-proċeduri kritiċi ta’ REACH, il-Kunsill u l-Kummissjoni għamlu dikjarazzjoni konġunta dwar l-azzjonijiet li huma neċessarji biex tiġi stabbilita l-Aġenzija (fl-Anness I). F’dak il-kuntest ukoll, il-Kummissjoni tieħu l-opportunità biex tenfasizza l-bżonn ta’ dispożizzjoni baġitarja adegwata għaż-żjieda fl-ispejjeż li jaqgħu fuq l-Aġenzija li joriġinaw prinċipalment minn żjieda kbira fis-setgħat u r-responsabbiltajiet ta’ l-Aġenzija u mid-deċiżjoni tal-Kunsill Ewropew li jagħżel Ħelsinki bħala l-post għall-aġenzija; hu mfakkar li fl-ewwel tliet snin l-Aġenzija se jkollha ftit biss dħul mill-miżati u għaldaqstant se jkollha tiddependi mis-sussidji ta’ l-UE biex taħdem effettivament. Il-Kummissjoni se tipprovdi d-dettalji finanzjarji relevanti lill-Awtorità Baġitarja. Il-Kummissjoni għamlet ukoll dikjarazzjonijiet dwar preparazzjonijiet speċjali (inklużi l-ligi), dwar il-moviment ħieles (l-Artikolu 127(2) tar-Regolament), u dwar l-Artikolu 56(f) tar-Regolament (fl-Anness II). Barra minn hekk, id-Danimarka u l-Iżvezja għamlu żewġ dikjarazzjonijiet, b’mod konġunt mal-Lussemburgu dwar l-awtorizzazzjoni, u b’mod konġunt mal-Ġermanja dwar l-Artikolu 2(2) tar-Regolament. Il-Polonja u l-Irlanda għamlu dikjarazzjoni konġunta dwar l-awtorizzazzjoni, il-Polonja għamlet waħda dwar l-effett ta’ REACH fuq il-kompetittività u l-Ġermanja għamlet dikjarazzjonijiet dwar id-dħul li l-Istati Membri jistgħu jiksbu mill-miżati u dwar il-bżonn ta’ diskussjoni ġenerali dwar l-immunitajiet ta’ l-aġenziji Ewropej. 3.2. Kummenti dettaljati (REACH) 3.2.1. L-emendi Parlamentari aċċettati mill-Kummissjoni u inklużi totalment, parzjalment, jew fil-prinċipju fil-pożizzjoni komuni 3.2.1.1. L-emendi Parlamentari aċċettati totalment mill-Kummissjoni Fir-rigward tal-premessi: l-emenda 4 tisħaq fuq l-għan globali ta’ l-użu tal-kimiċi sabiex ma jagħmlux ħsara lis-saħħa tal-bniedem jew lill-ambjent, u hija inkluża fil-prinċipju fil-premessa 4. l-emenda 8 tikkjarifika l-awtorizzazzjoni u hija inkluża fil-prinċipju fil-premessa 12. l-emenda 10 tiċċara li l-informazzjoni dwar l-implimentazzjoni għandha tkun disponibbli faċilment, b’mod partikolari biex tgħin lill-SMEs u kienet inkluża fil-prinċipju fil-premessi 20 u 35. l-emenda 14 tikkjarifika li l-Aġenzija, billi tiddependi fuq l-awtoritajiet kompetenti ta’ l-Istati Membri, għandha tiżgura li s-sustanzi jkunu evalwati u kienet inkluża fil-prinċipju fil-premessa 16. l-emenda 16 , li tenfasizza li l-Aġenzija għandha tippromwovi kunsens internazzjonali wiesa’ fir-regolamentazzjoni tal-kimiċi u li għandhom jitqiesu l-istandards internazzjonali eżistenti u emerġenti, kienet inkluża fil-priniċpju fil-premessi 6, 43 u 97. l-emenda 19 , li tallinja l-premessa dwar is-sustanzi fl-artikoli mad-dispożizzjonijiet aktar ċari u aktar iffokati fit-test operattiv kienet inkluża fil-prinċipju fil-premessi, bil-parti li tirreferi għall-awtorizzazzjoni li tapplika għall-SIA ma ġietx inkluża. l-emenda 26 tisħaq dwar l-importanza għall-industrija tal-qsim ta’ l-informazzjoni u li li tipprovdi għal kumpens xieraq, kienet inkluża totalment bħala l-premessa 47. l-emenda 39 tirreferi għat-twaqqif ta’ pjan ta’ azzjoni kontinwu għall-evalwazzjoni tas-sustanzi u kienet inkluża fil-prinċipju fil-premessa 60. l-emenda 40 tikkjarifika li d-deċiżjonijiet huma miftiehma fi ħdan il-kumitat ta’ l-Istat Membru ta’ l-Aġenzija u kienet inkluża totalment bħala premessa 61. l-emenda 41 li tindika l-popolazzjonijiet vulnerabbli li għandhom ikunu kkunsidrati fil-protezzjoni tas-saħħa tal-bniedem kienet inkluża fil-prinċipju fil-premessa 63, bil-parti li tirreferi għan-nuqqas ta’ għoti ta’ l-awtorizzazzjoni jekk jeżisti sostitut ma kinitx inkluża. l-emenda 50 tgħid li l-klassifikazzjoni armonizzata u t-tikkettar jistgħu jsiru għal firxa wiesa’ ta’ sustanzi u kienet inkluża fil-prinċipju fil-premessa 103. l-emenda 53 tafferma l-applikabbiltà tal-Konvenzjoni ta’ Aarhus fir-rigward ta’ l-aċċess għall-informazzjoni u kienet inkluża fil-prinċipju fil-premessa 105, bil-parti dwar l-informazzjoni disponibbli fil-lingwi kollha ta’ l-SM ma tiġix inkluża. Fir-rigward tat-test operattiv: l-emendi 63 u 64 huma inklużi fil-prinċipju fil-Pożizzjoni Komuni permezz tad-dispożizzjonijiet tagħha dwar il-miżati ridotti għall-Intrapriżi Żgħar u Medji (SMEs) fil-każijiet kollha (l-Artikolu 73(3)), dwar iċ-ċentri ta’ għajnuna nazzjonali (l-Artikolu 123), u dwar l-Aġenzija li tipprovdi gwida u għodda speċjalment biex tgħin lill-SMEs (l-Artikolu 76(3)(c)). l-emendi 74 u 983 li dwarhom il-Kummissjoni rriservat il-pożizzjoni tagħha huma inklużi fil-Pożizzjoni Komuni bl-ispeċifikazzjoni li r-riċerka u l-iżvilupp ulterjuri jirrelataw ma’ sustanza “ waħidha, f’taħlitiet jew f’artikoli ”. l-emenda 79 hija inkluża, u b’hekk tistipula d-definizzjoni tal-SMEs kif rakkomandat fil-Komunikazzjoni tal-Kummissjoni dwar din il-kwistjoni. l-emenda 81 hija inkluża fil-prinċipju permezz tar-referenza fl-Artikolu 2(9) tal-Pożizzjoni Komuni għal ċertu Titoli li ma japplikawx għall-polimers. l-emenda 117 tikkoreġi żball editorjali fir-referenza għall-Artikolu 27(8) u hija inkluża totalment fil-Pożizzjoni Komuni. l-emenda 119 li tikkoreġi żball editorjali fir-referenza għall-Artikolu 27(8) hija wkoll inkluża totalment fil-Pożizzjoni Komuni. l-emenda 125 li tħassar il-paragrafu 4 ta’ l-artikolu 23 hija inkluża totalment fil-Pożizzjoni Komuni. l-emenda 128 , li tħassar il-limitazzjoni għall-annimali vertebrati hija inkluża fil-prinċipju fil-Pożizzjoni Komuni l-emenda 148 hija inkluża totalment fil-Pożizzjoni Komuni. l-emenda 258 marbuta mar-rwol tal-Kumitat ta’ l-Istat Membru ta’ l-Aġenzija fl-Evalwazzjoni kienet inkluża parzjalment fil-Pożizzjoni Komuni. l-emenda 291 ġiet implimentata, peress li l-Aġenzija se titwaqqaf f’Ħelsinki, il-Finlandja. l-emenda 317 tikkoreġi referenza fil-proposta tal-Kummissjoni, u kienet inkluża totalment. l-emenda 324, li teżenta l-metalli mhux maħduma u l-konċentrati mill-ħtiġijiet ta’ reġistrazzjoni jekk mhumiex kimikament modifikati, hi inkluża totalment fil-Pożizzjoni Komuni. l-emenda 367 li tippermeti lil partijiet terzi biex jirrappreżentaw lil dawk li potenzjalment se jirreġistraw fir-reġistrazzjoni minn qabel kienet inkluża fil-prinċipju fil-Pożizzjoni Komuni fl-Artikolu 4. l-emenda 369 rev li tistipula limitu ta’ żmien wieħed għal reġistrazzjoni minn qabel wara 18-il xahar kienet inkluża fil-prinċipju fil-Pożizzjoni Komuni fl-Artikolu 28(2). l-emenda 371, dwar il-pubblikazzjoni ta’ lista ta’ sustanzi wara r-reġistrazzjoni minn qabel, hija inkluża fil-prinċipju fil-Pożizzjoni Komuni. l-emenda 372 li tibdel id-definizzjoni tas-sustanza phase-in kienet inkluża totalment fil-Pożizzjoni Komuni. l-emenda 373 li teħtieġ ir-reġistrazzjoni tal-PBTs u l-vPvBs potenzjali meta huma manifatturati jew impurtati f’100 tunnellata fis-sena jew aktar, fil-forma ta’ sustanzi klassifikati bħala N: R50-53 kienet inkluża totalment fil-Pożizzjoni Komuni. l-emenda 375 li tillimita l-ħtieġa GLP għat-testijiet il-ġodda tal-laboratorju li jinvolvu annimali vertebrati kienet inkluża parzjalment fil-Pożizzjoni Komuni fl-Artikolu 13(3). l-emenda 376 li tiddefinixxi x-xenarji ta’ espożizzjoni kienet inkluża fil-prinċipju fil-Pożizzjoni Komuni. l-emenda 377 li tiddefinixxi l-kategoriji ta’ l-użu u l-espożizzjoni kienet inkluża fil-prinċipju fil-Pożizzjoni Komuni. l-emenda 378 , adottata flimkien ma’ emenda 160 , li teħtieġ id-deskrizzjonijiet tar-riskji u tal-kategoriji relatati ta’ l-użu u l-espożizzjoni, barra mix-xenarji ta’ espożizzjoni rilevanti li għandhom jiġu mehmuża mal-SDS, kienet inkluża fil-prinċipju fil-Pożizzjoni Komuni fl-Artikolu 31(7) permezz ta’ l-Anness I. l-emenda 380 li teħtieġ li l-informazzjoni dwar il-kategoriji ta’ l-użu u l-espożizzjoni jkunu inklużi fid-dossier tekniku kienet inkluża fil-prinċipju fil-Pożizzjoni Komuni fl-Artikolu 10 (a) (iii). l-emenda 381 li teħtieġ konferma li dak ir-reġistrant jissottometti studji fil-qosor jew studji dettaljati fil-qosor, huwa s-sid ta’ l-istudji rilevanti, jew li għandu l-permess biex jaċċessahom. Din kienet inkluża fil-prinċipju fil-Pożizzjoni Komuni. l-emenda 382 li teħtieġ is-sottomissjoni konġunta tad-data minn reġistranti bid-dritt ta’ esklużjoni li jrid jiġi ġustifikat, li tippermetti r-rappreżentazzjoni minn terza parti, li teħtieġ li l-Aġenzija tipproduċi linji ta’ gwida biex tiffaċilita l-proċess, u teħtieġ li miżata proporzjonali titħallas minn kull reġistrant kienet inkluża fil-prinċipju fil-Pożizzjoni Komuni fl-Artikoli 11, 4, 76(2)(f) u 73. l-emenda 386 li twettaq bidliet għall-ħtiġijiet tal-PPORD kienet inkluża parzjalment fil-Pożizzjoni Komuni. l-emenda 387 tagħti d-dettalji dwar il-ħtiġijiet ridotti għar-reġistrazzjoni ta’ sustanzi mhux prioritizzati prodotti minn 1 sa 10 tunnellati u ż-żjieda fil-ħtiġijiet għas-sustanzi prioritizzati fl-istess kategoriji. L-emenda kienet inkluża parzjalment fil-Pożizzjoni Komuni. l-emenda 395 tispeċifika meta sustanza ta’ bejn 1-10 tunnellati aktarx li se tkun persistenti, bioakkumulattiva u tossika, jew persistenti ħafna u bioakkumulattiva ħafna, għandha tkun suġġetta għal testijiet ambjentali ulterjuri xieraq jekk il-miżuri xierqa ta’ ġestjoni tar-riskji mhumiex introdotti u rakkomandati. Din l-emenda kienet inkluża parzjalment fil-Pożizzjoni Komuni permezz ta’ l-Annessi III u VII. l-emendi 65/ 462rev/ 463rev/ 464rev/ 465rev huma parzjalment inkorporati fl-Artikolu 2 tal-Pożizzjoni Komuni li jgħaqqad flimkien firxa ta’ eżenzjonijiet mir-Regolament. Fir-rigward ta’ l-Annessi l-emenda 327 hija inkluża fil-Pożizzjoni Komuni fin-nota ta’ gwida ma’ Annesss IV bid-dikjarazzjoni tagħha li “ Kull fejn huwa prattikabbli, ir-reġistrazzjonijiet għandhom ikunu sottomessi konġuntament ”. l-emenda 388 li tistipula l-kriterji għar-reġistrazzjoni tas-sustanzi ta’ 1-10 tunnellati f’Anness 1b b’sett sħiħ ta’ informazzjoni f’Anness V kienet inkluża fil-prinċipju fil-Pożizzjoni Komuni fl-Anness III. l-emenda 389 li teħtieġ li l-Kummissjoni tadotta kriterji biex tiffaċilita l-użu tal-kriterji ta’ rinunzja fl-Anness IV sa żmien 18-il xahar kienet inkluża fil-prinċipju fil-Pożizzjoni Komuni. L-Anness IV jinkludi kategoriji għall-informazzjoni dwar l-espożizzjoni għas-sustanzi, kif propost fl-emenda 413 . Il-bidliet u l-irfinar tal-ħtiġijiet ta’ ittestjar fl-Anness IV stabbiliti fl-emendi 390, 391, 392, 394 u 396 huma inklużi parzjalment, fil-prinċipju jew totalment fil-Pożizzjoni Komuni. Fl-Annesss VI, l-emendi 397, 398, 399, 400, 401, 402, 403, 404, 405, 406, 407, 408, 409, 410, 411 u 412 huma kollha inklużi parzjalment, fil-prinċipju jew totalment fil-Pożizzjoni Komuni. l-emenda 322 żżid 43 entrata fl-Anness II (inklużi diversi tipi ta’ żjut tal-pjanti, polpa ċelluloża, ħadid, ossiġenu, gassijiet industrijali, żejt tat-terpentina, gassijiet nobbli, gass naturali, grezz u faħam, eċċ.) u hija parzjalment inkluża – fil-Pożizzjoni Komuni fl-Annessi IV u V. 3.2.1.2. L-emendi Parlamentari aċċettati mill-Kummissjoni fil-prinċipju Fir-rigward tal-premessi l-emenda 11 li tintroduċi d-“dmir ta’ kura” għall-manifatturi, għall-importaturi u għall-utenti `l bogħod mis-sors hija integrata fil-prinċipju u parzjalment fl-artikolu 1, kif emendat biex jgħid li s-sustanzi kimiċi m’għandhomx iħallu effett negattiv fuq is-saħħa tal-bniedem jew fuq l-ambjent. l-emenda 18 tikkjarifika d-dmirijiet tar-reġistrant u kienet inkluża parzjalment fil-premessa 21. Fir-rigward tat-test operattiv l-emenda 59 adottata flimkien ma’ 419 li dwarha l-Kummissjoni rriservat il-pożizzjoni tagħha, tisħaq li d-dispożizzjonijiet għandhom ikunu skond il-ftehim kummerċjali internazzjonali, b’mod partikolari fi ħdan il-WTO u hija inkluża fil-prinċipju fil-Pożizzjoni Komuni fil-Premessa 3. l-emenda 67 tintroduċi referenza, fid-definizzjoni tal-preparazzjonijiet, għal-ligi mettaliċi bħala preparazzjonijiet speċjali. Din hija inkluża fil-Pożizzjoni Komuni fil-Prinċipju fl-anness I paragraph 0.11. l-emenda 68 li tintroduċi definizzjoni tal-ligi kienet inkluża totalment fil-Pożizzjoni Komuni. l-emenda 83 li tintroduċi eżenzjoni mir-reġistrazzjoni għas-sustanzi riċiklati kienet inkluża fil-prinċipju fil-Pożizzjoni Komuni fl-Artikolu 2(7)(d). l-emenda 97 li tneħħi l-ħtieġa għar-reġistranti li jindikaw jekk id-data tagħhom li mhix marbuta ma’ l-annimali tistax tinqasam kienet inkluża totalment fil-Pożizzjoni Komuni. l-emenda 108 teħtieġ li l-metodi ta’ l-ittestjar ikunu riveduti u mtejba u tat rwol partikolari lill-ECVAM biex tinforma meta jkun validat metodu alternattiv u biex dawn ikunu inklużi mal-lista ta’ metodi ta’ l-ittestjar. Din kienet inkluża fil-prinċipju fil-Pożizzjoni Komuni fl-Artikolu 13(2) fejn il-metodi ta’ l-ittestjar għandhom ikunu riveduti kif jixraq biex jirfinaw, inaqqsu jew jieħdu post it-testijiet fuq l-annimali fejn l-ECVAM se jkollha rwol x’tilgħab. l-emendi 116 , 126 u 681 li jippermettu l-ħatra ta’ terza parti bħala rappreżentanta għall-proċedura taħt l-Artikolu 17 u titlu III kienet inkluża fil-prinċipju fil-Pożizzjoni Komuni fl-Artikolu 4. l-emenda 123 tintroduċi modifika formali biex ikunu kkunsidrati d-dispożizzjoni l-ġodda dwar il-qsim obbligatorju tad-data kollha u kienet inkorporata fil-prinċipju fil-Pożizzjoni Komuni. l-emendi 142 u 147 dwar il-pubblikazzjoni ta’ lista ta’ sustanzi wara r-reġistrazzjoni minn qabel, dwar il-parteċipanti f’Forum ta’ Skambju ta’ Informazzjoni dwar is-Sustanzi (SIEF) bl-għan li jintlaħaq qbil dwar l-interpretazzjoni ta’ l-informazzjoni, huma inklużi fil-prinċipju fil-Pożizzjoni Komuni. l-emenda 149 li tħassar ir-referenzi għall-annimali vertebrati fl-Artikolu 28(1) kienet inkluża totalment fil-Pożizzjoni Komuni. l-emenda 159 li tħassar il-ħtieġa biex ikunu provduti l-Folji tad-Data dwar is-Sigurtà fil-lingwa rilevanti ta’ l-SM biss fuq talba ta’ l-Utent `l bogħod mis-sors. Din kienet inkluża totalment fl-Artikolu 31(5) tal-Pożizzjoni Komuni. l-emenda 171 irriflettiet ir-rwol imsaħħaħ ta’ l-Aġenzija fl-evalwazzjoni tad-dossier. Din kienet inkluża fil-prinċipju fil-Pożizzjoni Komuni peress li l-Aġenzija ngħatat ir-responsabbiltà għall-evalwazzjoni tad-dossier. l-emenda 172 tagħti lill-Aġenzija r-responsabbiltà għall-evalwazzjoni tad-dossier. Din kienet inkluża totalment fil-Pożizzjoni Komuni. Emendi 183 , 184 , 186 , 187 , 190 , 191 , 202 u 742 , li dwarhom il-Kummissjoni rriservat il-pożizzjoni tagħha, li jirriflettu r-rwol mibdul ta’ l-Aġenzija fl-evalwazzjoni tad-dossier, kienet ukoll inkluża totalment fil-Pożizzjoni Komuni. l-emenda 175 tirrifletti r-rwol mibdul ta’ l-Aġenzija u li t-testijiet kollha fuq l-annimali jeħtieġu proposti għall-ittestjar. Ir-rwol mibdul ta’ l-Aġenzija kien inkluż fil-Pożizzjoni Komuni iżda t-tieni parti ma kinitx integrata. l-emenda 193 li teħtieġ lista ta’ sustanzi li għalihom l-evalwazzjoni tas-sustanza trid tkun disponibbli pubblikament fuq il-websajt tagħha kienet inkluża totalment fil-Pożizzjoni Komuni fl-Artikolu 43(2). l-emenda 205 li tirreferi għall-azzjoni meħuda mill-Aġenzija wara evalwazzjoni kienet inkluża parzjalment fil-Pożizzjoni Komuni. l-emenda 211 dwar l-għażla mill-Aġenzija ta’ wieħed minn fost numru ta’ reġistranti biex jagħmlu test ulterjuri hija inkluża fil-prinċipju fil-Pożizzjoni Komuni. l-emenda 213 dwar il-pubblikazzjoni mill-Aġenzija ta’ informazzjoni dwar l-evalwazzjonijiet imwettqa fuq il-websajt tagħha kienet inkluża totalment fil-Pożizzjoni Komuni. l-emenda 215 dwar Anness li jinkludi s-sustanzi kandidati għall-awtorizzazzjoni kienet inkluża fil-prinċipju fil-Pożizzjoni Komuni fl-Artikolu 58(1)u (10). l-emenda 217 li tħassar il-ħtieġa għal sustanza ta’ tħassib ekwivalenti li jista’ jkollha effetti serji u irriversibbli fuq il-bnedmin jew l-ambjent kienet inkluża parzjalment fil-Pożizzjoni Komuni. l-emendi 221 u 235 li jwaqqfu perijodi ta’ reviżjoni li ma jaqbżux il-5 snin għall-użijiet kollha kienet inkluża parzjalment fl-Aritkolu 59(8) tal-Pożizzjoni Komuni li jeħtieġ perijodi ta’ reviżjoni, stabbiliti fuq bażi ta’ każ b’każ, għall-awtorizzazzjonijiet kollha. l-emenda 235 li teħtieġ li l-awtorizzazzjonijiet dejjem ikunu suġġetti għal reviżjoni u għall-preżentazzjoni ta’ pjanijiet ta’ sostituzzjoni, u possibbilment għal kondizzjonijiet oħra: din l-emenda kienet inkluża parzjalment fil-Pożizzjoni Komuni peress li l-analiżi ta’ l-alternattivi ssir obbligatorja filwaqt li l-pjanijiet ta’ sostituzzjoni jibqgħu volontarji. l-emenda 259 , marbuta mar-rwol tas-segretarjat ta’ l-Aġenzija fl-Evalwazzjoni, kienet inkluża totalment fil-Pożizzjoni Komuni. l-emenda 265 marbuta mat-trasparenza ta’ l-istruttura tal-miżata kienet inkluża fil-Pożizzjoni Komuni taħt l-Artikolu 73, u l-miżati se jkunu stabbiliti fir-Regolament tal-Kummissjoni. l-emenda 270 li tippermetti lill-Bord ta’ Ġestjoni biex jiltaqa’ addizzjonalment meta dan jiġi rikjest minn 1/3 tal-membri tiegħu kienet inkluża totalment fil-Pożizzjoni Komuni fl-Artikolu 80(1). l-emenda 293 tespandi l-qafas ta’ kompetenza ta’ l-Aġenzija biex tiżviluppa kuntatti li jinkludu l-organizzazzjonijiet tal-protezzjoni ta’ l-annimali, kienet inkluża fil-prinċipju fil-Pożizzjoni Komuni. l-emenda 297 li teħtieġ lill-SM biex jissottomettu rapport kull 5 snin, minflok kull 10 snin, kienet inkluża totalment fil-Pożizzjoni Komuni. l-emenda 299 li tħassar il-kliem “mhux kunfidenzjali” mill-Artikolu 115 u li teħtieġ lill-Aġenzija biex tippubblika l-informazzjoni fuq il-websajt tagħha kienet inkluża totalment fil-Pożizzjoni Komuni. l-emenda 301 li tħassar il-parti l-kbira tal-proċeduri operattivi marbuta mar-rikjesti għal informazzjoni ulterjuri skond ir-Regolament 1049/2001 kienet inkluża parzjalment fil-Pożizzjoni Komuni l-emenda 306 li tispeċifika li l-Awtorità kompetenti għandha tagħti konsulenza lill-SMEs dwar kif jilħqu l-obbligazzjonijiet tagħhom taħt REACH kienet inkluża fil-prinċipju fl-Artikolu 123 tal-Pożizzjoni Komuni. l-emendi 323 u 476 rev li dwarhom il-Kummissjoni kienet irriservat il-pożizzjoni tagħha, li tneħħi l-ħtieġa tar-reġistrazzjoni għall-minerali u l-metalli mhux maħduma fl-Anness III, jekk huma perikolużi jew modifikati b’mod kimiku kienet inkluża parzjalment fil-Pożizzjoni Komuni 3.2.1.3. L-emendi Parlamentari aċċettati mill-Kummissjoni fil-prinċipju u parzjalment l-emenda 88 adottata flimkien ma’ l-emenda 357, fejn il-Kummissjoni kienet irriservat il-pożizzjoni tagħha, dwar is-sustanzi fl-artikoli, kienet inkluża fil-prinċipju u parzjalment fil-Pożizzjoni Komuni. L-istess emenda żżid wkoll eżenzjoni għar-reġistrazzjoni ta’ l-ingredjenti tat-tabakk jekk jinħelsu minn artikolu u tibdel il-ħtieġa li sustanza tiġi notifikata jekk kienet meħlusa mhux intenzjonalment minn artikolu b’oħra li teħtieġ in-notifika ta’ sustanzi ta’ tħassib għoli ħafna lill-Aġenzija. Din l-aħħar parti kienet inkluża fil-prinċipju fil-Pożizzjoni Komuni fl-Artikolu 7(2) u (3) filwaqt li l-ewwel parti ma kinitx aċċettata. l-emenda 89 li żżid il-preparazzjoni f’pajjiż terz u l-manifatturi ta’ l-artikoli ma’ dawk li huma permessi li jaħtru rappreżentant wieħed kienet inkluża totalment fil-Pożizzjoni Komuni. l-emenda 104 li teħtieġ li l-Aġenzija tistabbilixxi limitu ta’ żmien għas-sottomissjoni ta’ l-informazzjoni meħtieġa meta sustanza tilħaq il-limitu segwenti ta’ tunnellaġġ kienet inkluża fil-prinċipju fil-Pożizzjoni Komuni. l-emenda 131 adottata flimkien ma’ l-emenda 384 tħassar id-dispożizzjonijiet fl-Art.24(5) u hija inkluża parzjalment fil-Pożizzjoni Komuni. l-emenda 132 li tippermetti lil rappreżentant ta’ parti terza biex ikun maħtur għall-iskopijiet tar-reġistrazzjoni minn qabel kienet inkluża fil-prinċipju fil-Pożizzjoni Komuni fl-Artikolu 4. l-emenda 157 li teħtieġ Folji tad-Data dwar is-Sigurtà (SDS) għall-PBTs u l-vPvBs kienet inkluża totalment fil-Pożizzjoni Komuni, fl-Artikolu 31(1)(b) u (3)(b), kif kienet ukoll il-bidla li tiżgura li l-SDS ikunu b’xejn, koperta wkoll fl-Emendi 158 u 161 , fl-Artikolu 31(8). Il-parti relatata mal-SDS għas-CMRs diġà kienet koperta fil-proposta tal-Kummissjoni. Il-parti marbuta mal-SDS għas-sustanzi identifikati bħala ta’ “tħassib ekwivalenti” ma kinitx inkluża fil-Pożizzjoni Komuni, madankollu SDS tista’ tkun meħtieġa xorta waħda jekk il-periklu jkun klassifikabbli. l-emenda 158 li tieħtieġ li l-SDS għandha tkun b’xejn kienet inkluża totalment fil-Pożizzjoni Komuni. l-emenda 161 , adottata ma’ l-emenda 710 , dwar il-bidla tal-kondizzjonijiet fejn l-SDS għandha tiġi aġġornata kienet inkluża parzjalment fil-Pożizzjoni Komuni. l-emenda 163 li żżid lid-distributuri ma’ dawk li għandhom jibagħtu l-informazzjoni ‘l isfel fil-katina tal-provvista, għas-sustanzi li ma jeħtiġux SDS, li tiżgura li l-informazzjoni ngħatat b’xejn, u li tibdel il-kondizzjonijiet fejn din l-informazzjoni kienet meħtieġa, kienet inkluża parzjalment fil-Pożizzjoni Komuni. l-emenda 180 li teħtieġ li jiġi stabbilit limitu ta’ żmien, li ma jeċċedix is-6 xhur, għall-informazzjoni rikjesta taħt il-verifika tal-konformità u biex jiġi rtirat in-numru ta’ reġistrazzjoni jekk ma jkunx hemm konformità magħha. Il-parti marbuta ma’ l-iffissar tal-limitu ta’ żmien kienet inkluża fil-prinċipju fil-Pożizzjoni Komuni fl-Artikolu 40(4), filwaqt li t-tieni parti ma kinitx inkluża. l-emenda 181 teħtieġ li l-Aġenzija tistabbilixxi pjan annwali għar-reġistrazzjoni tad-dossier li tiżgura li mill-anqas 5% tad-dossiers jiġu eżaminati. Il-parti marbuta ma’ l-eżaminazzjoni ta’ 5% tad-dossiers kienet inkluża fil-Pożizzjoni Komuni fl-Artikolu 40(5). l-emenda 185 li tibdel l-SM għal Aġenzija fl-Artikolu 42(2) kienet inkluża totalment fil-Pożizzjoni Komuni. l-emenda 192 u l-emenda 420 , fejn il-Kummissjoni rriservat il-pożizzjoni tagħha, żżid ħtieġa għall-prioritizzazzjoni ta’ l-evalwazzjoni tas-sustanzi, li għandha tkun ukoll fuq skema ta’ valutazzjoni tar-riskji bbażata fuq ir-relazzjoni bejn id-doża u l-effett u li tneħħi l-ħtieġa għall-SM biex jużaw il-kriterji fil-pjanijiet nazzjonali kontinwi tagħhom. L-ewwel parti ta’ l-emenda ma kinitx inkluża, filwaqt li l-aħħar parti kienet inkluża fil-Pożizzjoni Komuni bħala parti mit-tisħiħ ġenerali tar-rwol ta’ l-Aġenzija. l-emenda 195 u l-emenda 739 , fejn il-Kummissjoni rriservat il-pożizzjoni tagħha, jeħtieġu li l-Aġenzija tistabbilixxi pjan Komunitarju kontinwu fuq bażi tal-kriterji ta’ l-Artikolu 43a u li l-Aġenzija tissottometti l-pjan lill-SM. L-SM jista’ jipprovdi kummenti dwar il-pjan jew jissuġġerixxi sustanzi oħra għall-pjan. L-Aġenzija se tkun responsabbli għall-evalwazzjonijiet billi tuża l-korpi nazzjonali maħtura mill-SM. Ir-responsabbiltà ta’ l-Aġenzija għall-evalwazzjoni tas-sustanzi, it-tħejjija tal-pjan kontinwu, is-sottomissjoni tiegħu lill-SM, il-kummenti u s-suġġerimenti ta’ sustanzi oħra mil-SM kienu inklużi totalment fil-Pożizzjoni Komuni fl-Artikoli 43 u 44. l-emenda 196 tagħmel xi bidliet marbuta mal-pjan kontinwu tal-Komunità u r-responsabbiltà ta’ l-Aġenzija, u din l-emenda kienet inkluża parzjalment fil-Pożizzjoni Komuni. l-emenda 197 li tagħmel xi bidliet marbuta mal-pjan kontinwu tal-Komunità fir-rigward tal-kummenti tal-SM dwar l-abbozz ta’ l-Aġenzija, din l-emenda kienet inkluża parzjalment fil-Pożizzjoni Komuni fl-Artkolu 43(2). l-emenda 199 li tagħmel xi bidliet dwar meta l-Aġenzija tippubblika l-pjan kontinwu definittiv fuq il-websajt tagħha minħabba r-responsabbiltajiet mibdula kienet inkluża totalment fil-Pożizzjoni Komuni fl-Artikolu 43(2). l-emenda 201 li tippermetti lill-SM biex jinnotifikaw lill-Aġenzija b’sustanzi meta għandhom suspett ta’ riskju għas-saħħa jew għall-ambjent u għall-Aġenzija biex iżżidhom mal-pjan jekk ġustifikat kienet inkluża fil-prinċipju fil-Pożizzjoni Komuni fl-Artikolu 44(5). l-emenda 203 li tirreferi għall-korpi nazzjonali, li l-Kummissjoni aċċettat fil-prinċipju, kienet inkluża parzjalment fil-Pożizzjoni Komuni fl-Artikolu 44(1). l-emendi 207, 208 u 209 dwar il-bidliet fil-proċedura ta’ ftehim biex jirriflettu r-responsabbiltajiet ta’ l-Aġenzija fl-evalwazzjoni kienet inkluża totalment fil-Pożizzjoni Komuni. l-emendi 236 u 359 li dwarhom il-Kummissjoni rriservat il-pożizzjoni tagħha, li jwettqu bidliet konsegwenzjali fuq l-emenda 235 , kienu inklużi parzjalment fil- Pożizzjoni Komuni. l-emenda 285 tagħmel xi bidliet biex iżżid l-indipendenza tal-membri tal-Kumitat ta’ l-Aġenzija u hija inkluża parzjalment u fil-prinċipju fil-Pożizzjoni Komuni fl-Artikoli 84 u 85. l-emenda 294 tiddikjara li r-regoli interni ta’ proċedura ta’ l-Aġenzija u d-dokumenti marbuta mal-proċess ta’ Awtorizzazzjoni għandhom ikunu ppubblikati fuq l-Internet u hija inkluża parzjalment u fil-prinċipju fl-Artikolu 63. l-emenda 320 żżid it-terminu popolazzjonijiet vulnerabbli u numru ta’ fatturi addizzjonali li għandhom jitqiesu fid-determinazzjoni tad-DNEL f’para. 1.4.1 ta’ l-Anness I. L-ewwel parti kienet inkluża fil-Pożizzjoni Komuni. 3.2.2. L-emendi aċċettati totalment, fil-prinċipju jew parzjalment mill-Kummissjoni, iżda mhux inkorporati fil-pożizzjoni komuni Fir-rigward tal-premessi: Il-Kummissjoni qalet li setgħet taċċetta l-emendi 34 u 36 fil-prinċipju, li mhumiex inklużi fil-Pożizzjoni Komuni. Fir-rigward tat-test operattiv: l-emenda 60 li tillimita r-responsabbiltà tal-produtturi, ta’ l-importatur u ta’ l-utenti `l bogħod mis-sors għal taħt kondizzjonijiet normali jew prevedibbli tista’ tiġi aċċettata fil-prinċipju mill-Kummissjoni. Il-Kummissjoni qalet li l-emenda 76 , li tispeċifika li l-“ użu mhux appoġġjat ” ta’ l-utenti `l bogħod mis-sors jeħtieġ li jiġi ġustifikat mill-provdituri fuq bażi ta’ argumenti bbażati xjentifikament fir-rigward tas-sigurtà ta’ l-użu, tista’ tkun aċċettabbli fil-prinċipju u parzjalment. Madankollu, il-Kummissjoni tikkunsidra li jkun preferibbli li jintuża t-terminu “użu mhux rakkomandat” li diġà jintuża fl-SDS u fl-Anness VI, sezzjoni 3.7. Il-Kummissjoni qalet li setgħet taċċetta fil-prinċipju l-emendi 78 , 105 u 611 , li dwarhom il-Kummissjoni rriservat il-pożizzjoni tagħha, li jintroduċu l-idea li l-kalkolazzjoni tat-tunnellaġġ (ħlief għas-sustanzi l-ġodda u meta ddikjarat mod ieħor) għandha tkun il-medja tat-tliet snin kalendarju preċedenti li matulhom is-sustanza kienet filfatt ġiet prodotta mill-manifattur. Din l-emenda mhix inkluża fil-Pożizzjoni Komuni. L-emenda 139 fiha dispożizzjoni għal “ numru ta’ użijiet ... [intiżi li jiġu appoġġjati] permezz tar-reġistrazzjoni ” li għandhom ikunu ppubblikati mill-Aġenzija wara r-reġistrazzjoni minn qabel. Il-Kummissjoni qalet li setgħat taċċetta din l-emenda fil-prinċipju sakemm din l-informazzjoni tkun biss preliminari u l-fornituri jkunu jistgħu jwettqu l-għażla tagħhom fil-mument li jirreġistraw iżda mhix inkluża fil-Pożizzjoni Komuni. L-emenda 140 hija intiża biex tevita r-ripetizzjoni ta’ l-ittestjar fuq l-annimali, billi tiżgura li l-informazzjoni miksuba mill-esperimenti fuq l-annimali hija mgħoddija immedjatament lill-Aġenzija. Il-Kummissjoni qalet li setgħat taċċetta din l-emenda fil-prinċipju. L-emenda 176 teħtieġ perjodu ta’ konsultazzjoni miftuħa ta’ 90 ġurnata għall-proposti kollha ta’ ittestjar. Il-Kummissjoni qalet li setgħat taċċetta din l-emenda fil-prinċipju sakemm il-konsultazzjoni tkun limitata għal kummenti dwar id-disponibilità tad-data li tevita l-bżonn ta’ ittestjar fuq l-annimali u jekk il-qafas ta’ żmien ikun xieraq, fuq dik is-sustanza jew fuq sustanzi relatati mill-qrib. L-emenda 198 tħassar il-proċedura dwar meta 2 jew aktar SM jkunu inkludew xi sustanzi fl-abbozz tal-pjanijiet kontinwi tagħhom. Il-Kummissjoni qalet li setgħet taċċetta din l-emenda parzjalment u fil-prinċipju. Il-Kummissjoni qalet li setgħet taċċetta parzjalment u fil-prinċipju l-emenda 200 li tneħħi l-ħtieġa għall-Awtoritajiet Kompetenti biex jevalwaw is-sustanzi fuq il-pjanijiet tagħhom. Il-Kummissjoni qalet li setgħet taċċetta totalment l-emenda 273 li teħtieġ lid-Direttur Eżekuttiv jistabbilixxi u jżomm kuntatt mal-Parlament Ewropew u jiżgura li jinżamm djalogu regolari mal-kumitati rilevanti ta’ dak il-korp. Din l-emenda ma kinitx inkluża fil-Pożizzjoni Komuni. Il-Kummissjoni qalet li setgħet taċċetta fil-prinċipju l-emendi 277 u 278 li jsaħħu r-rwol tal-Parlament Ewropew fil-proċess ta’ selezzjoni ta’ Direttur Eżekuttiv. Dawn l-emendi mhumiex inklużi fil-Pożizzjoni Komuni. Il-Kummissjoni qalet li setgħet taċċetta totalment l-emenda 276 li tipprevedi li, hekk kif ikunu adottati r-rapport ġenerali u l-programmi mill-Bord ta’ Ġestjoni, id-Direttur Eżekuttiv għandu jgħaddihom lill-Parlament Ewropew, lill-Kunsill, lill-Kummissjoni u lill-Istati Membri, u għandu jieħu ħsieb li dawn jiġu ppubblikati. Din l-emenda ma kinitx inkluża fil-Pożizzjoni Komuni. Il-Kummissjoni qalet li setgħet taċċetta totalment l-emenda 292 li tistipula li l-persunal ta’ l-Aġenzija għandu jkun suġġett għar- Regolamenti tal-Personal ta’ l-Uffiċjali tal-Komunitajiet Ewropej u l-Kondizzjonijiet ta’ Impjieg ta’ uffiċjali oħra tal-Komunitajiet Ewropej kif preskritti mir-Regolament tal-Kunsill (KEE, Euratom, KEFA) Nru. 259/68, kif l-aħħar emendat mir-Regolament tal-Kunsill (KE, Euratom) Nru 723/2004 . Din l-emenda mhix inkluża fil-pożizzjoni komuni. Il-Kummissjoni qalet li setgħet taċċetta totalment l-emendi segwenti: l-emenda 368 teħtieġ waqt ir-reġistrazzjoni minn qabel, l-informazzjoni dwar l-użijiet identifikati, mill-anqas l-użu rilevanti u l-kategoriji ta’ espożizzjoni ma kinitx inkluża fil-Pożizzjoni Komuni. l-emenda 370 li tippermetti lil min jirreġistra minn qabel li ma jirreġistrax minn qabel fi żmien 18-il xahar biex jibqgħu jiddependu mil-limiti ta’ żmien phase-in jekk jużaw is-6 xhur addizzjonali kif stipulat fl-emenda 369/rev ma kinitx inkluża fil-Pożizzjoni Komuni. l-emenda 374 li teħtieġ ir-reġistrazzjoni ta’ PBTs u vPvBs potenzjali mmanifatturati jew impurtati f’tunnellata jew aktar fis-sena, fil-forma ta’ sustanzi klassifikati bħala N: R50-53 ma kinitx inkluża fil-Pożizzjoni Komuni. l-emenda 379 li teħtieġ l-qsim tad-data miksuba mill-animali u mhux mill-annimali b’ opt-outs li jistgħu jiġu stmati mill-Aġenzija jekk dan jiġi rikjest ma kinitx inkluża fil-Pożizzjoni Komuni. Il-Kummissjoni qalet li setgħet taċċetta emenda 383 li testendi l-protezzjoni tad-data għal 15-il sena u taċċetta fil-prinċipju l-emenda 130 tal-Parlament li tirreferi għall-protezzjoni ta’ data għal 10 snin. Il-Kunsill iddeċieda li jżomm protezzjoni tad-data għal 10 snin, kif propost mill-Kummissjoni. l-emenda 385 li testendi ż-żmien għal meta r-reġistranti preċedenti għandhom jintalbu jaqsmu d-data minn 10 għal 15-il sena fl-Art. 25, para. 1 ma kinitx inkluża fil-Pożizzjoni Komuni. l-emenda 393 tispeċifika li s-sustanzi li aktarx se jkunu karċinoġeni jew mutaġeni għandhom ikunu suġġetti għal ittestjar xieraq ulterjuri għall-mutaġeniċità. Dan l-ittestjar m’għandux għalfejn isir jekk jiġu introdotti u rrakkomandati miżuri xierqa ta’ ġestjoni tar-riskji. Din l-emenda mhix inkluża fil-Pożizzjoni Komuni. L-emenda 399 li tintroduċi l-alternattiva li jitwettaq studju tal-mikronukleu in vitro minflok studju taċ-ċitoġeniċità in vitro ma kinitx inkluża fil-Pożizzjoni Komuni. Il-Kummissjoni qalet li setgħet taċċetta l-emendi 121, 186, 204, 220, 248, 286 u 300 fil-prinċipju, li mhumiex inklużi fil-Pożizzjoni Komuni Il-Kummissjoni qalet li setgħet taċċetta l-emendi 194, 290 fil-prinċipju u parzjalment, li mhumiex inklużi fil-Pożizzjoni Komuni. 3.2.3. L-emendi Parlamentari mhux aċċettati mill-Kummissjoni jew fejn din irriservat il-pożizzjoni tagħha. 3.2.3.1. L-emendi Parlamentari mhux aċċettati mill-Kummissjoni u inklużi mill-Pożizzjoni Komuni. Fir-rigward tal-premessi l-emenda 3 iżżid l-għan ta’ REACH li jħares l-kapaċità innovattiva u l-kompetittività u tiddikjara l-bżonn li REACH jiġi implimentat skond ir-regoli tal-WTO. Din hija inkluża fil-prinċipju fil-Premessa 3. l-emenda 7 tiċċara li waħda mir-raġunijiet għal REACH kienet nuqqas li jiġu protetti s-saħħa pubblika u l-ambjent u kienet inkluża fil-prinċipju fil-premessa 9. l-emenda 22 tiddikjara li l-SMEs għandhom ikunu megħjuna biex jikkonformaw ma’ REACH u kienet inkluża fil-prinċipju fil-premessa 35. l-emenda 44, li isejjaħ lill-Aġenzija biex tilgħab rwol pivotali fil-koordinazzjoni tal-komunikazzjoni dwar REACH kienet inkluża fil-priniċpju fil-premessa 84. Fir-rigward tat-test operattiv l-emenda 69 li tibdel id-definizzjoni tal-polimer kienet inkluża fil-prinċipju fil-Pożizzjoni Komuni. l-emenda 99 li tippermetti li r-reġistrant jirrekjedi li ċertu partijiet tad-dossier tiegħu jinżammu kunfidenzjali kienet inkluża fil-prinċipju fil-Pożizzjoni Komuni fl-Artikoli 9(a)(xi), 76(2)(d) u 118(2). l-emenda 134 , adottata flimkien ma’ 358 u 136 tipprovdi l-kriterji għall-qsim ta’ l-ispejjeż għas-sustanzi li mhumiex phase-in u kienet inkluża parzjalment u fil-prinċipju fil-Pożizzjoni Komuni li tibbaża l-qsim ta’ l-ispejjeż fuq dak li hu ġust. l-emenda 137 li tneħħi l-Artikolu 26(1)(d) kienet inkluża totalment fil-Pożizzjoni Komuni. l-emenda 151 li teħtieġ li reġistrant potenzjali jitwaqqaf milli jirreġistra jekk jonqos milli jippreżenta studju li għandu disponibbli, kienet inkluża fil-prinċipju fil-Pożizzjoni Komuni. l-emenda 153 li teħtieġ li jekk il-proprjetarju ta’ studju jonqos milli jagħmlu disponibbli għall-Aġenzija mhux se jkun jista’ jirreġistra kien inkluż fil-prinċipju fl-Artikolu 30(3). l-emenda 154 li tneħħi ‘dwar l-annimali vertebrati’ fl-Artikolu 28(2) kienet inkluża totalment fil-Pożizzjoni Komuni. l-emenda 162 teħtieġ li l-Kummissjoni tiżviluppa linji ta’ gwida li jwaqqfu ħtiġijiet minimi għall-SDS u kienet inkluża fil-prinċipju fl-Artikolu 76(2)(f). l-emenda 164 li tippermetti li l-informazzjoni meħtieġa mill-Artikolu 30 tiġi kkomunikata elettronikament kif ukoll bil-miktub kienet inkluża totalment fil-Pożizzjoni Komuni. l-emenda 166 u l-emenda 366 , li dwarhom l-Kummissjoni rriservat il-pożizzjoni tagħha, li jeħtieġu informazzjoni dwar is-Sustanzi fl-Artikoli kienet inkluża fil-prinċipju fil-Pożizzjoni Komuni fl-Artikolu 32(4). l-emenda 178 u l-emenda 729 , li dwarhom l-Kummissjoni rriservat il-pożizzjoni tagħha, li jibdlu r-referenza lejn ‘Awtorita Kompetenti’ għal ‘Aġenzija’ fl-introduzzjoni ta’ l-artikolu 39(2) kienet inkluża parzjalment fil-Pożizzjoni Komuni. l-emenda 174 tgħid li l-komunikazzjoni kollha bejn ir-reġistranti u l-Aġenzija għandha tkun possibbli f’kull lingwa magħżula mill-applikant u kienet inkluża fil-prinċipju fil-Pożizzjoni Komuni fl-Artikolu 103. l-emenda 179 u l-emenda 730 , li dwarhom l-Kummissjoni rriservat il-pożizzjoni tagħha, li jibdlu r-referenza lejn ‘Awtorita Kompetenti’ għal ‘Aġenzija’ u jeħtieġu li l-Aġenzija tieħu kull abbozz ta’ deċiżjoni sa 12-il xahar wara t-tqegħid tas-sustanza fil-pjan ta’ evalwazzjoni annwali li jikkonsisti f’mill-anqas 5% tad-dossiers irċevuti kienet inkluża fil-prinċipju fil-Pożizzjoni Komuni fl-Artikoli 40(3) u 40(5). l-emenda 182 li teħtieġ li l-Aġenzija tirrapporta darba fis-sena dwar l-evalwazzjoni tad-dossiers inklużi r-rakkomandazzjonijiet għar-reġistranti futuri kienet inkluża fil-prinċipju fil-Pożizzjoni Komuni fl-Artikolu 52. l-emenda 189 li twaqqaf limitu ta’ żmien ta’ sentejn biex jintlaħqu r-rikjesti ta’ informazzjoni marbuta ma’ l-eżaminazzjoni tal-proposti ta’ ittestjar kienet inkluża parzjalment fil-Pożizzjoni Komuni fl-Artikolu 39(2). l-emenda 206 tbiddel l-SM f’Aġenzija, b’xi bidliet ta’ konsegwenza, fl-Artikolu 49(1) u twettaq xi bidliet marbuta ma’ l-użu tal-korpi nazzjonali fl-Evalwazzjoni. L-ewwel parti kienet inkluża fil-Pożizzjoni Komuni. l-emenda 214 li temenda l-għan ta’ l-awtorizzazzjoni biex is-sustanzi ta’ tħassib għoli ħafna jkunu eventwalment mibdula minn sostituti u biex tiżgura li jekk ma jeżisti l-ebda sostitut u l-benefiċċji soċjo-ekonomiċi jegħlbu lir-riskji f’dak il-każ is-sustanza tiġi kkontrollata, kienet inkluża parzjalment fil-Pożizzjoni Komuni fl-Artikolu 54. l-emenda 216 tikkjarifika li s-sustanzi fl-Anness XIIIa għandhom ikunu inklużi mingħajr preġudizzju għar-restrizzjonijiet eżistenti u futuri u kienet inkluża parzjalment u fil-prinċipju fil-Pożizzjoni Komuni fl-Artikolu 57. l-emendi 219 u 223 jintroduċu bidliet tekniċi li jirriflettu l-kunċett tal-preżenza ta’ żewġ Annessi separati taħt ir-reġim ta’ Awtorizzazzjoni. Dawn kienu inklużi fil-prinċipju fil-Pożizzjoni Komuni fl-Artikolu 58. l-emenda 226 tippermetti restrizzjonijiet fuq is-sustanzi awtorizzati fil-każ ta’ informazzjoni xjentifika ġdida preżentata lill-aġenzija u kienet inkluża fil-prinċipju fil-Pożizzjoni Komuni fl-Artikoli 57(5) u 57(6). l-emenda 227 li tneħħi (d), (e) u (f) mit-titolu ta’ l-Artikolu 56 kienet inkluża totalment fil-Pożizzjoni Komuni. l-emenda 229 timmodifika l-proċedura biex tinkludi s-sustanzi fl-Anness XIII(b) u tagħti l-Kummissjoni l-awtorità biex tieħu deċiżjoni fil-każijiet fejn il-Kumitat ta’ l-Istat Membru ma jistax jilħaq maġġoranza kwalifikata. Din l-emenda kienet inkluża fil-prinċipju u parzjalment fil-Pożizzjoni Komuni. l-emenda 237 timmodifika l-proċedura ta’ reviżjoni ta’ l-Awtorizzazzjonijiet biex tirrifletti l-bidliet introdotti fl-Artikolu 57 u kienet inkluża parzjalment fil-Pożizzjoni Komuni. l-emenda 241 li teħtieġ li Analiżi Soċjo-Ekonomika u analiżi tas-sostituti għandhom dejjem jiffurmaw parti mill-applikazzjoni għall-awtorizzazzjoni kienet inkluża parzjalment fil-Pożizzjoni Komuni fl-Artikolu 61(4)(e). l-emenda 242 timmodifika d-dispożizzjonijiet dwar l-applikazzjonijiet sussegwenti għall-awtorizzazzjoni biex jirriflettu l-bidliet introdotti fl-Artikolu 59 u kienet inkluża fil-prinċipju fil-Pożizzjoni Komuni. l-emenda 243 li l-Kumitat Ekonomiku-Soċjali jitlob għal analiżi tas-sostituti kienet inkluża fil-prinċipju fil-Pożizzjoni Komuni fl-Artikolu 63(3). l-emenda 247 adottata ma’ l-emenda 985 tibdel il-limitu ta’ tunnellata għall-PPORD għall-ammont neċessarju għall-PPORD u hija inkluża parzjalment u fil-prinċipju fil-Pożizzjoni Komuni. l-emenda 260 adottata flimkien ma’ l-emendi 261 u 796 u 263 tintroduċi numru ta’ bidliet editorjali u pożizzjonali għad-deskrizzjoni tad-dmirijiet ta’ l-Aġenzija u hija inkluża parzjalment u fil-prinċipju fil-Pożizzjoni Komuni. l-emenda 266 li teħtieġ pjan multiannwali għall-evalwazzjoni tas-sustanza kienet inkluża fil-prinċipju fil-Pożizzjoni Komuni fl-Art. 77 u l-ħtiġijiet għall-Bord ta’ Ġestjoni biex iħejji pjan multi-annwali għall-ħidma ta’ l-Aġenzija. l-emenda 304 tikkjarifika li l-kunfidenzjalità ta’ l-informazzjoni dwar ir-rabta bejn il-manifattur u l-utent `l bogħod mis-sors tkopri ż-żewġ direzzjonijiet tal-katina ta’ provvista u l-atturi kollha involuti u kienet inkluża fil-Pożizzjoni Komuni. l-emenda 305 teħtieġ li l-Aġenzija tħejji linji ta’ gwida dwar kif għandu jiġi infurmat il-pubbliku ġenerali dwar ir-riskji li jirriżultaw mis-sustanza u kienet inkluża fil-prinċipju fil-Pożizzjoni Komuni. l-emenda 307 , adottata ma’ l-emenda 816 , teħtieġ li l-Aġenzija tħejji linji ta’ gwida dwar kif l-Istati Membri għandhom iżommu sistema ta’ kontrolli uffiċjali u kienet inkluża parzjalment u fil-prinċipju fil-Pożizzjoni Komuni fl-Artikolu 76(4). l-emenda 309 li tippermetti lill-Istati Membri li jżommu jew jintroduċu miżuri aktar stretti għall-iskopijiet tal-protezzjoni tal-ħaddiem kienet inkluża fil-prinċipju fil-Pożizzjoni Komuni fl-Artikolu 127(2). Il-Kummissjoni tappoġġja totalment dawn il-bidliet fil-Pożizzjoni Komuni. 3.2.3.2. L-emendi Parlamentari mhux aċċettati mill-Kummissjoni u li mhumiex inkorporati fil-Pożizzjoni Komuni. Il-Kummissjoni m’aċċettatx l-emendi 1 , 2 , 5 , 6 , 9 , 12 , 13 , 15 , 17 , 23 , 24 , 25 , 27 , 28 , 29 , 30 , 31 , 32 , 33 , 35 , 37 , 38 , 42 , 43 , 45 , 46 , 47 , 51 , 52 , 54 , 55 , 56 , 57 , 58 , 66, 70, 71, 75, 77, 80, 82, 90, 96, 106, 109, 110, 112, 113, 114, 118, 129, 135, 138, 143, 150, 155, 156, 168, 169, 170, 173, 177, 212, 218, 222, 224, 225, 228, 230, 231, 232, 233, 234, 238, 239, 240, 244, 245, 246, 251, 252, 253, 254, 255, 256, 257, 262, 264, 267, 269, 271, 272, 275, 279, 280, 281, 282, 283, 284, 287, 288, 289, 295, 296, 298, 311, 312, 313, 314, 315, 316, 318, 319, 320, 321, 328, 329, 337 u 351 u dawn l-emendi mhumiex inklużi fil-Pożizzjoni Komuni. 3.2.3.3. L-emendi Parlamentari li dwarhom il-Kummissjoni rriservat il-pożizzjoni tagħha u huma inklużi fil-Pożizzjoni Komuni. Fir-rigward tal-premessi l-emenda 417 tikkjarifika li REACH għandu jallinja ma’ l-inizjattivi tas-SAICM, l-OECD u l-ICCA biex jitnaqqsu l-ispejjeż u kienet inkluża parzjalment fil-premessi 6 u 97. l-emenda 363 issejjaħ lill-Istati Membri biex jadottaw għajnuna speċjali għall-SMEs fir-rigward tat-twettiq tat-testi u hija inkluża fil-prinċipju fil-Premessa 8. Fir-rigward tat-test operattiv l-emenda 362 li teħtieġ li l-Istati Membri jieħdu miżuri biex jappoġġjaw lill-intrapriżi għall-implimentazzjoni tar-Regolament hija inkluża fil-prinċipju fl-Artikolu 123 tal-Pożizzjoni Komuni. l-emenda 418 li teħtieġ li l-Aġenzija tippromwovi l-aċċettabilità internazzjonali ta’ l-istandards ta’ REACH u tqis bis-sħiħ l-istandards eżistenti stabbiliti minn istituzzjonijiet internazzjonali oħra hija inkluża fil-prinċipju fil-Pożizzjoni Komuni fil-Premessa 97. L-ewwel parti ta’ l-emenda 436 li tiddikjara l-possibbiltà li jiġu introdotti ‘kategoriji ta’ użu u espożizzjoni’ fil-preparazzjoni tal-valutazzjoni ta’ l-espożizzjoni kienet inkluża fil-Pożizzjoni Komuni filwaqt li t-tieni parti, li testendi l-limitu ta’ tunnellata għall-użijiet identifikati tal-manifattur jew ta’ l-importatur mhix inkluża. l-emendi 466 rev u 467 rev li jwettqu xi bidliet fil-pożizzjoni ta’ l-eżenzjonijiet fit-test kienu inklużi parzjalment u fil-prinċipju fil-Pożizzjoni Komuni fl-Artikoli 2(5) u (7). l-emenda 468 rev li żżid eżenzjoni mir-Reġistrazzjoni kienet inkluża totalment fil-Pożizzjoni Komuni. l-emenda 470 rev li tneħħi r-referenza għall-eżenzjoni ta’ l-iskart mit-titolu ta’ l-awtorizzazzjoni hija inkluża fil-Pożizzjoni Komuni. l-ewwel parti ta’ l-emenda 471 rev li tmexxi l-eżenzjonijiet mit-titolu ta’ l-awtorizzazzjoni għat-titolu ta’ l-iskop hija inkluża fil-Pożizzjoni Komuni filwaqt li t-tieni parti mhix integrata. l-emenda 469 rev li tneħħi l-Artikolu 8 dwar il-bioċidi u l-prodotti ta’ protezzjoni tal-pjanti kkunsidrati bħala reġistrati kienet inkluża parzjalment fil-Pożizzjoni Komuni, emendi 566 , 567 , 568 , 571 , 572 u 573 u 574 li jżommu flimkien id-dispożizzjonijiet Komunitarji rilevanti dwar il-pollutanti organiċi persistenti taħt ir-Regolament (KE) 850/2004/KE li jimplimenta l-Konvenzjoni ta’ Stokkolma dwar il-pollutanti organiċi persistenti kienet inkluża totalment fil-Pożizzjoni Komuni. l-emenda 569 li tneħħi l-Art. 64(2) kienet inkluża totalment fil-Pożizzjoni Komuni. l-emenda 570 tiddikjara li l-proċeduri ta’ restrizzjoni japplikaw mingħajr preġudizzju għar-Regolament (KE) 850/2004/KE u kienet inkluża fil-prinċipju fil-Pożizzjoni Komuni fl-Artikolu 2(2). l-emenda 719 li tiddisponi li l-utenti `l bogħod mis-sors jistgħu jissottomettu l-informazzjoni direttament lill-Aġenzija biex jgħinu fil-preparazzjoni tar-reġistrazzjoni kienet inkluża fil-prinċipju fl-Artikolu 28(6) tal-Pożizzjoni Komuni. l-emenda 733 li tibdel ir-referenza għal ‘Awtorità Kompetenti’ b’‘Aġenzija’ fl-Artikolu 42(3) kienet inkluża totalment fil-Pożizzjoni Komuni. l-emenda 734 , adottata ma’ l-emenda 188 , li teħtieġ li l-lista ta’ dossiers ta’ reġistrazzjoni evalwati għall-proposti ta’ ittestjar jew verifikati għall-konformità għandha tkun disponibbli għall-SM kienet inkluża totalment fil-Pożizzjoni Komuni fl-Artikoli 40(2) u 41(4). l-emendi 744 , 745 u 746 li jibdlu r-referenza għal Awtorità Kompetenti b’Aġenzija, u li jintroduċu l-kunċett ta’ magħluqa “definittivament” fl-Artikolu 48 kienu inklużi parzjalment fil-Pożizzjoni Komuni. l-emenda 789 teħtieġ li l-Aġenzija tippubblika immedjatament fuq il-websajt tagħha li Stat Membru jew il-Kummissjoni fi ħsiebhom jistigaw proċess ta’ restrizzjoni u li tinforma lir-reġistrant tas-sustanza rilevanti. Din l-emenda kienet inkluża totalment fil-Pożizzjoni Komuni. l-emenda 801 , adottata ma’ l-emenda 274 , tagħti lid-Direttur Eżekuttiv ir-responsabbiltà li jikkonkludi kuntratti ma’ l-Istituti Nazzjonali u li jadotta pjanijiet kontinwi fil-forma ta’ abbozz u pjanijiet kontinwi ta’ l-evalwazzjoni tas-sustanzi. Din hija inkluża parzjalment u fil-prinċipju fil-Pożizzjoni Komuni fl-Artikolu 43. l-emenda 814 li tneħħi l-Aritkolu 116(2)(ċ) kienet inkluża totalment fil-Pożizzjoni Komuni li madankollu, bl-introduzzjoni ta’ dispożizzjoni ġdida fl-Artikolu 117(2), tenfasizza n-natura kunfidenzjali tat-tunnellaġġ preċiż. emenda 822 li tiddikjara li sakemm id-Direttur Eżekuttiv ta’ l-Aġenzija jidħol fil-kariga tiegħu, il-Kummissjoni f’isem l-Aġenzija, billi tuża l-baġit ipprovdut għal din ta’ l-aħħar, tista taħtar personal u tikkonkludi kuntratti hija inkluża fl-Artikolu 133(2) tal-Pożizzjoni Komuni. Fir-rigward ta’ l-annessi l-emenda 475 rev li żżid eżenzjoni għar-reġistrazzjoni għall-polpa ċelluloża, l-ossiġenu, in-neon, l-elju u l-kseno, fost bidliet oħra, kienet inkluża parzjalment fil-Pożizzjoni Komuni fl-Annessi IV u V. l-emendi 477rev , 478rev u 660 li jeżentaw diversi sustanzi mid-dispożizzjonijiet dwar ir-Reġistrazzjonijiet huma inkluża parzjalment fil-Pożizzjoni Komuni fl-AnnessV. l-emenda 865 li tiddikjara fl-Anness XI li l-Valutazzjoni tas-Sigurtà Kimika mwettqa mill-utenti `l bogħod mis-sors għandha ssir għall-użijiet tiegħu u biss għal dawk l-użijiet identifikati fi kwantitajiet ta’ tunnellata jew aktar fis-sena hija inkluża fil-prinċipju fl-Artikolu 36 tal-Pożizzjoni Komuni. Il-Kummissjoni tappoġġja dawn il-bidliet fil-Pożizzjoni Komuni u l-emendi rilevanti. 3.2.3.4. L-emendi Parlamentari li dwarhom il-Kummissjoni rriservat il-pożizzjoni tagħha u li mhumiex inklużi fil-Pożizzjoni Komuni. Il-Kummissjoni rriservat il-pożizzjoni tagħha dwar l-emendi 416, 424, 361, 364, 479 rev, 352, 433, 434, 435, 673, 676, 584, 593, 594, 595, 596, 575 rev, 600, 549, 615, 422, 960, 365, 726, 795, 360, 1037, 472 rev, 473 rev, 808, 817, 818, 474 rev, 823, 831, 965, 966 u 743/1 dawn l-emendi mhumiex inklużi fil-Pożizzjoni Komuni. Il-Kummissjoni tirrifjuta dawn l-emendi. 3.2.4. Bidliet addizzjonali magħmula mill-Kunsill għall-Proposta emendata (REACH) L-Artikolu 10 kien emendat biex jintroduċi ħtieġa għar-reġistrant li jindika liema informazzjoni kienet riveduta minn assessur għall-iskopijiet tal-Valutazzjoni tal-Kwalità. L-Artikolu 40 kien mibdul biex jippermetti s-sottomissjoni ta’ informazzjoni minn kull parti terzi dwar sustanzi li jidhru fuq il-lista ta’ sustanzi li kienu pre-reġistrati biex l-Aġenzija tkun tista’ tikkunsidrah b’mod partikolari meta jagħżlu d-dossiers għall-verifika tal-konformità. L-Artikolu 59 kien emendat biex jikkjarifika li s-sustanzi esklużi li jilħqu l-kriterji fl-Artikolu 56 (a), (b), (c), (f) li għalihom ma kienx possibbli li jiġi ddeterminat limitu skond l-Anness I, sezzjoni 6.4 u s-sustanzi li jilħqu l-kriterji fl-Artikolu 56 (d) u (e) mill-possibbiltà li jagħtu awtorizzazzjonijiet fuq il-bażi ta’ ‘kontroll adegwat’. L-Artikolu 117 kien mibdul biex jirrifletti aħjar l-operat tar-Regolament (KE) Nru. 1049/2001 u biex jeħtieġ lill-Bord ta’ Ġestjoni ta’ l-Aġenzija biex jadotta arranġamenti prattiċi biex jimplimentah. Il-lista preċedenti ta’ informazzjoni li hija dejjem kunfidenzjali tressqet fl-Artikolu 117 u kienet iċċarata, biex tkun aktar allinjata mal-Konvenzjoni ta’ Aarhus, li dawn ikunu normalment meqjusa li jimminaw il-protezzjoni ta’ l-interessi kummerċjali tal-persuna kkonċernata. L-Artikolu 118 kien maqsum f’informazzjoni li kienet ippubblikata fuq l-internet u dawk il-punti (livell ta’ purità, firxa ta’ tunnellaġġ li fih ġiet reġistrata s-sustanza, sommarji ta’ l-istudji fil-qosor jew studji dettaljati fil-qosor) fejn ir-reġistranti jkunu jistgħu jindikaw li kienu kunfidenzjali u jipprovdu ġustifikazzjoni li l-Aġenzija tkun tista’ tivvaluta. L-Artikolu 123 kien emendat biex jeħtieġ is-sottomissjoni ta’ informazzjoni mill-awtoritajiet kompetenti dwar is-sustanzi reġistrati skond l-Aritkolu 11(1) fejn id-dossiers ma jinkludux l-informazzjoni sħiħa li hemm referenza għaliha fl-Anness IV, b’mod partikolari fejn l-attivitajiet ta’ monitoraġġ u ta’ infurzar identifikaw suspett ta’ riskju. L-Artikolu 137 kien emendat biex jinkludi l-Anness I fil-lista ta’ sustanzi li għandhom jiġu riveduti mill-Kummissjoni fi żmien 12-il xahar wara d-dħul fis-seħħ tar-Regolament, bl-għan li jiġu proposti emendi biex jitwaqqfu l-livelli għall-kontroll adegwat tas-sustanzi karċinoġeniċi u mutaġeniċi li ma jaqgħux fil-limitu. L-Annessi I u XV kienu emendati biex jitjiebu l-kjarezza, il-konsistenza u l-faċilità ta’ ħidma. Il-Kummissjoni appoġġjat dawn il-bidliet. 3.3. Kummenti dettaljati (id-Direttiva) 3.3.1. L-emendi Parlamentari mhux aċċettati mill-Kummissjoni jew fejn irriservat il-pożizzjoni tagħha Il-Kummissjoni m’aċċettatx l-emendi 1 , 2 , 3 , 4 u dawn l-emendi mhumiex inklużi fil-Pożizzjoni Komuni. 3.3.2. Il-bidliet addizzjonali magħmula mill-Kunsill għall-Proposta emendata (REACH) L-Artikolu 3 kien emendat biex jallinja t-tħassir ta’ l-artikolu rilevanti ta’ 67/548/KEE ma’ l-arranġamenti transizzjonali fit-Titolu XIV ta’ REACH. 4. IL-KONKLUŻJONI Fil-valutazzjoni tagħha ta’ l-Ewwel Qari tal-Parlament u l-Pożizzjoni Komuni tal-Kunsill dwar REACH, il-Kummissjoni kkunsidrat il-konverġenza sostanzjali tal-pożizzjonijiet taż-żewġ istituzzjonijiet tal-proċess ta’ teħid ta’ deċiżjoni fir-rigward ta’ l-elementi ewlenin. Barra minn hekk, hemm ħtieġa li jingħalaq dibattitu diffiċli ħafna dwar REACH li dwaru l-Kummissjoni tikkunsidra li nstab bilanċ xieraq ħafna. Dan il-bilanċ ikopri speċjalment dawk li mingħajr dubju kienu l-aktar oqsma diffiċli u kritiċi ta’ REACH, partikolarment ir-reġistrazzjoni u l-awtorizzazzjoni permezz ta’, rispettivament, it-tnaqqis ta’ l-impatt ekonomiku tar-reġistrazzjoni ta’ sustanzi ta’ volum baxx u bit-tkabbir tar-rwol tas-sostituzzjoni fl-awtorizzazzjoni. Il-Kummissjoni temmen li l-Kunsill sab il-bilanċ ġust f’dawn iż-żewġ oqsma li m’għandux ikun imfixkel. Dwar aspetti importanti oħra bħall-iskop, il-Kunsill indirizza t-tħassib tal-Parlament billi pprovda għal titjib fl-eżenzjonijiet mir-reġistrazzjoni, u billi rrikjeda reviżjoni ta’ l-annessi li jiggvernaw dawn l-eżenzjonijiet fi żmien 12-il xahar mid-dħul fis-seħħ tar-regolament. Dwar l-evalwazzjoni, il-Kunsill ħa linja simili għal dik tal-Parlament billi żied b’mod sinifikanti r-rwol ta’ l-Aġenzija. Il-Kummissjoni temmen li l-metodu tal-Kunsill dwar l-aċċess għall-informazzjoni u l-kunfidenzjalità huwa konsistenti wkoll ma’ l-intenzjonijiet tal-Parlament u jilħaq bilanċ ġust. Fil-valutazzjoni tagħha tal-Pożizzjoni Komuni dwar id-Direttiva, il-Kummissjoni kkunsidrat li kienet irrifjutat l-emendi li sarulha mill-Parlament Ewropew u l-bidliet magħmula biex jiġu allinjati l-arranġamenti transizzjonali ma’ dawk f’REACH. Il-Kummissjoni tappoġġja bis-sħiħ il-Pożizzjoni Komuni dwar ir-regolament REACH fejn temmen li hija bażi raġonevoli biex jintlaħaq ftehim dwar din il-leġiżlazzjoni importanti. Il-Kummissjoni ssejjaħ lill-Parlament u l-Kunsill biex jiffaċilitaw adozzjoni bikrija tar-Regolament u tad-Direttiva b’mod li l-Istati Membri, il-Kummissjoni u l-intrapriżi kkonċernati jkunu jistgħu jiffukaw l-isforzi tagħhom fuq l-isfidi ferm sostanzjali tal-preparazzjoni u l-implimentazzjoni tal-ħtiġijiet. ANNESS I Dikjarazzjoni Konġunta tal-Kunsill u l-Kummissjoni dwar l-Aġenzija “Il-Kunsill u l-Kummissjoni jinnutaw ir-rwol ewlieni ta’ l-Aġenzija Kimika Ewropea fl-implimentazzjoni tar-Regolament futur REACH. Huma jagħrfu wkoll li l-Aġenzija għandha tkun operattiva qabel tista’ tinbeda l-applikazzjoni tal-proċeduri ċentrali ta’ REACH, bħar-reġistrazzjoni u l-awtorizzazzjoni. Il-Kunsill jilqa’ x-xogħol preparatorju mill-Kummissjoni fl-appoġġ tat-twaqqif ta’ l-Aġenzija. Huwa jagħraf ix-xewqa tal-Kummissjoni li jkollha l-impenn ta’ l-Istati Membri li jieħdu l-azzjonijiet li huma meħtieġa għat-twaqqif ta’ l-Aġenzija u li jippermettulha tkun operattiva fi żmien 12-il xahar mid-dħul fis-seħħ ta’ REACH. Il-Kummissjoni infurmat lill-Istati Membri li l-qafas ta’ żmien ta’ hawn fuq huwa possibbli biss jekk il-Kunsill, l-Istati Membri u l-Kummissjoni jwettqu l-azzjoni segwenti: a. jidentifikaw il-membri tal-Bord ta’ Ġestjoni hekk kif il-kompożizzjoni tal-Bord ta’ Ġestjoni tkun miftiehma politikament bejn il-leġiżlaturi konġunti; b. jikkomunikaw l-ismijiet tal-membri futuri tal-Bord ta’ Ġestjoni wara d-deċiżjoni finali dwar REACH iżda qabel id-dħul fis-seħħ u jipprovdu n-nominazzjonijiet uffiċjali immedjatament wara d-dħul fis-seħħ ta’ REACH; ċ. jiżguraw li dawk innomitati jaqblu li serje ta’ (4) laqgħat tal-Bord ta’ Ġestjoni jistgħu jsiru fl-ewwel 3 xhur wara d-dħul fis-seħħ; d. jaqblu li l-Bord ta’ Ġestjoni għandu jinnomina d-Direttur Eżekuttiv u l-Uffiċjal tal-Kontabilità f’dawn it-3 xhur; e. jikkomunikaw lill-Kummissjoni l-ismijiet tal-membri futuri tal-Kumitat imwaqqaf taħt l-Artikolu 130 ta’ REACH wara d-deċiżjoni finali dwar REACH u jipprovdu n-nominazzjonijiet uffiċjali mad-dħul fis-seħħ ta’ REACH; f. jidentifikaw f’fażi bikrija l-kandidati għall-Kumitat ta’ l-Istat Membru, il-Kumitat għall-Valutazzjoni tar-Riskji, il-Kumitat għall-Valutazzjoni Soċjo-Ekonomika u l-Forum. Min-naħa tagħha, il-Kummissjoni se tagħmel l-almu tagħha biex twettaq l-attivitajiet segwenti kemm jista’ jkun malajr: a. taħtar Direttur temporanju, b’funzjonijiet esklussivament amministrattivi; b. tippubblika l-avviżi ta’ postijiet vakanti u tipprepara lista ta’ kandidati għal Direttur Eżekuttiv u l-Uffiċjal tal-Kontabilità matul il-perjodu ta’ 6 xhur bejn id-deċiżjoni finali dwar REACH u l-EIF; c. tippubblika l-avviżi ta’ postijiet vakanti u tipprepara lista ta’ kandidati għall-Bord ta’ l-Appell fi żmien 6 xhur wara d-deċiżjoni dwar il-ħtiġijiet mill-Kumitat dwar il-Komitoloġija; d. twettaq pre-selezzjoni ta’ l-aġenti temporanji ta’ l-Aġenzija, biex Direttur temporanju jkun jista’ jorganizza l-għażla b’mod li jistabbilixxi listi ta’ riżerva tal-kandidati; il-listi għandhom ikunu disponibbli 6 xhur wara d-dħul fis-seħħ; e. tipprovdi persunal għal mill-anqas 10 bordijiet ta’ l-għażla; f. tirrekluta u t-tħarreġ il-persunal temporanju, inklużi l-uffiċjali ssekondati u l-aġenti kuntrattwali reklutati fl-2006 biex iservu bħala tîm tal-bidu u bħala segretarjat għall-Bord ta’ ġestjoni u biex iwettqu l-funzjonijiet l-oħra li huma meħtieġa mill-Aġenzija matul il-fażi ta’ implimentazzjoni; g. tiżgura l-preparazzjoni tal-leġiżlazzjoni implimentattiva meħtieġa għall-operat ta’ l-Aġenzija fir-rigward ta’ miżati u kwalifiki tal-membri tal-Bord ta’ l-Appell; h. tiżgura l-preparazzjoni ta’ l-abbozz tar-regoli u proċeduri implimentattivi għall-Aġenzija, fir-rigward tal-persunal, finanzi, miżati, il-Bord ta’ l-Appell, il-funzjonament intern, eċċ qabel dawn jingħaddu lill-Aġenzija matul il-fażi implimentattiva; i. tiżgura d-disponibilità ta’ l-infrastruttura, inklużi s-sistemi ta’ l-IT, u s-softwer; j. wara d-deċiżjoni finali dwar ir-Regolament, tiżgura li l-adattamenti neċessarji jsiru fuq is-sistemi ta’ l-IT u fuq l-abbozz tad-dokumenti ta’ gwida teknika. Għaldaqstant, il-Kunsill u l-Kummissjoni jaffermaw l-impenn tagħhom biex jieħdu l-azzjonijiet ta’ hawn fuq, rispettivament skond ir-rwoli u r-responsabbiltajiet tagħhom, biex jiżguraw l-istabbiliment f’waqtu ta’ l-Aġenzija.” ANNESS II Dikjarazzjoni tal-Kummissjoni dwar preparazzjonijiet speċjali (inkluża l-liga) "Il-Kummissjoni, f’kooperazzjoni mill-qrib ma’ l-industrija, l-Istati Membri u partijiet oħra interessati, se tiżviluppa gwida biex jintlaħqu l-ħtiġijiet taħt REACH marbuta mal-preparazzjonijiet (b’mod partikolari fir-rigward tal-folji tad-data dwar is-sigurtà li jinkludu x-xenarji ta’ espożizzjoni) inkluża l-valutazzjoni tas-sustanzi inklużi fil-preparazzjonijiet speċjali – bħall-metalli inklużi fil-ligi. Fit-twettiq ta’ dan, il-Kummissjoni se tikkunsidra bis-sħiħ ix-xogħol li se jkun twettaq fi ħdan il-qafas tal-proġetti ta’ implimentazzjoni ta’ REACH (RIPs) u se tinkludi l-gwida neċessarja dwar din il-kwistjoni fil-pakkett ta’ gwida ġenerali dwar REACH. Din il-gwida għandha tkun disponibbli qabel id-dħul fis-seħħ tar-Regolament”. Dikjarazzjoni tal-Kummissjoni dwar il-moviment ħieles (l-Artikolu 125(2)) "Ir-Regolament jarmonizza kompletament il-kondizzjonijiet tal-manifattura, it-tqegħid fuq is-suq u l-użu tas-sustanzi li huwa jkopri f’termini tal-punti li għalihom huwa jiddisponi. Fir-rigward ta’ dawn il-punti, il-legalità tal-manifattura, tat-tqegħid fuq is-suq u ta’ l-użu tas-sustanzi se jkollhom jiġu vvalutati biss fid-dawl tal-kriterji stipulati mir-Regolament. Għaldaqstant, fil-futur, l-awtoritajiet nazzjonali se jkunu jistgħu jirrestrinġu jew jimpedixxu dawn l-operazzjonijiet biss: • permezz tal-miżuri adottati fi ħdan il-qafas ta’ l-Artikolu 95(4) sa (6); • permezz tal-miżuri adottati fi ħdan il-qafas stipulat fl-Artikolu 126 tar-Regolament." Dikjarazzjoni tal-Kummissjoni dwar l-Artikolu 54(f) " Il-Kummissjoni , f’kooperazzjoni mill-qrib ma’ l-industrija, l-Istati Membri u partijiet oħra interessati, se tiżviluppa gwida biex tikkjarifika kif għandu jkun implimentat l-Artikolu 54(f), li huwa marbut mas-sustanzi ta’ tħassib ekwivalenti għal dawk elenkati fl-Artikolu 54(a) sa (e). Fit-twettiq ta’ dan, il-Kummissjoni se tikkunsidra bis-sħiħ ix-xogħol li se jkun twettaq fi ħdan il-qafas tal-proġetti ta’ implimentazzjoni ta’ REACH (RIPs). " [1] ĠU C 96, 21.04.2004, pġ.24 [2] ĠU C 112, 30.04.2004, pġ.92 [3] ĠU C 164, 05.07.2005, pġ.78 [4] Irid jingħata segwitu għad-dokument. [5] Dokument ta’ Ħidma tal-Kunsill 317/05 [6] Stqarrija għall-Istampa tal-Kunsill nru 15168/05 tat-13 ta’ Diċembru 2005 [7] COM(2003)644 final